ಶಾಲೆ ಶುರು ಯಾವಾಗ? ಇಲ್ನೋಡಿ ಮಕ್ಕಳು ಬಾಲಕಾರ್ಮಿಕರಾಗುತ್ತಿದ್ದಾರೆ. ಯಾದಗಿರಿ: ಕರೊನಾದಿಂದ ಹೊಡೆತದಿಂದ ಶಾಲೆಗಳು ಶುರುವಾಗಲು ವಿಳಂಬವಾಗುತ್ತದೆ. ಇದರಿಂದಾಗಿ ಹಲವು ಬಡ ಮಕ್ಕಳು ಬಾಲಕಾರ್ಮಿಕರಾಗಿ ಪರಿವರ್ತಿತರಾಗಿದ್ದಾರೆ. ಶಾಲೆಗಳೆಲ್ಲ ಬಂದ್ ಆಗಿವೆ. ಸದ್ಯಕ್ಕಂತೂ ಶುರುವಾಗುವ ಲಕ್ಷಣಗಳು ಇಲ್ಲ. ಹೀಗಿರುವಾಗ ಯಾದಗಿರಿಯ ಹಲವು ಕಡೆಗಳಲ್ಲಿ ಸಾವಿರಾರು ಪುಟ್ಟ ಮಕ್ಕಳು ತರಕಾರಿ, ಹೂವು ಮಾರಾಟ, ಇಟ್ಟಂಗಿ ಭಟ್ಟಿ, ಹತ್ತಿಬಿಡಿಸುವುದು, ಹೋಟೆಲ್ನಲ್ಲಿ ಕೆಲಸ ಮಾಡಲು ಶುರು ಮಾಡಿದ್ದಾರೆ. ಕುಟುಂಬದಲ್ಲಿ ಬಡತನ ಇರುವ ಮಕ್ಕಳು ಇದೀಗ ತಮ್ಮ ಕೈಲಿ ಸಾಧ್ಯವಾದಷ್ಟು ದುಡಿದು ಮನೆಗೆ ಕೊಡುತ್ತಿದ್ದಾರೆ. ಕರೊನಾದಿಂದ ಪಾಲಕರು ಆರ್ಥಿಕ ಸಂಕಷ್ಟಕ್ಕೆ ನೂಕಲ್ಪಟ್ಟಿದ್ದಾರೆ. ಇದನ್ನು ಅರ್ಥ ಮಾಡಿಕೊಂಡ ಮಕ್ಕಳು ತಮ್ಮ ತಂದೆತಾಯಿಯೊಂದಿಗೆ ಕೆಲಸಕ್ಕೆ ಹೋಗಲು ಶುರು ಮಾಡಿದ್ದಾರೆ. ಮೂಕ ಭಾಷೆ ಕಲಿಸಿ ನಂತರ ಜೀವಾವಧಿ ಶಿಕ್ಷೆ ವಿಧಿಸಿತು ಕೋರ್ಟ್!